Polisieman vas na moord op kollega | Maroela Media
Die moord op 'n polisiebeampte en 'n vrou, glo deur nog 'n polisieman en 'n medepligtige, is ten sterkste veroordeel.
Willies Mchunu, LUR vir gemeenskapsveiligheid in KwaZulu-Natal, sê die moorde moet veroordeel word en die arrestasies moet wys dat niemand bo die reg verhewe is nie. Die liggame van Xolani Kwela (26), 'n studente-konstabel, en Sindisiwe Ngcobo (25) is verlede week langs 'n pad in 'n plantasie tussen Greytown en Dundee gevind. 'n 28-jarige polisiekonstabel en 'n 20-jarige man is intussen in hegtenis geneem in verband met die moorde. Daar is 'n ongelisensieerde vuurwapen en ammunisie in hul besit gevind. Mchunu sê dit is veral kommerwekkend dat een van die verdagtes 'n polisiebeampte is. "Dit wys egter daarop dat niemand bo die reg verhewe is nie. Ons het reeds telkemale gesê dat ons die vrot aartappels binne ons eie geledere sal verwyder."
Drie vas oor bendeverkragting
Dit is nie die arrestasie wat moet wys niemand is bo die wet verhewe nie, maar die vonnis. Dit help nie so baie van die gespuis word gevang , maar kom weg met ligte/geen vonisse vir wat die rede ook al mag wees nie.